Veebiseminar "Enesejuhtimine"
2025-09-04 10:00 - 15:30 (Europe/Tallinn) | Veebis
Osalema on oodatud 15-29aastased noored.
Seminari eesmärk on arendada osalejate oskusi ja õpetada tehnikaid, mis võimaldavad neil paremini mõista ja juhtida oma emotsioone, mõtteid ja käitumist ning aidata neil saavutada suuremat eneseteadlikkust, tõhusamat eneseregulatsiooni, võimet seada ja saavutada eesmärke, mõista ja tunnetada teiste inimeste emotsioone ja teadvustada enda käitumise mõju teistele.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Signe Ventsel
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-enesejuhtimine-04-09-2025

Erasmus+ projektikirjutamise laager alustavatele projektitegijatele
2025-09-12 - 2025-09-14 | Tallinn
Projektikirjutamise laagrisse on oodatud noored vanuses 13-25a, kes soovivad kirjutada mõnda projekti, vajavad selle kirjutamisel tuge ja nõu ning kes soovivad esitada oma projekti 01. oktoober 2025 taotlustähtajaks.
Toimumise aeg: 12.-14. september 2025
Koht: Tallinn (Toompuiestee 4, Kaarli Kool)
Ööbimine: Park Inn by Radisson Meritoni hotell (Toompuiestee 27).
Laagrisse oodatakse osalema 2-5 liikmelisi tiime ja soovi korral võib kaasa kutsuda ka juhendaja/ mentori (noorsootöötaja või keegi teine, kes saab pakkuda tuge).
Osalemiseks tuleb oma soovist anda teada hiljemalt 02. september 2025 registreerimisvormis koos esialgse ideega siin: https://forms.office.com/e/cEbDzjDu46.
Täpsem info Karin Öövel (karin.oovel@harno.ee, +372 55919229)

Noorte Osaluse Fondi III taotlusvoor
2025-09-14 | Veebis
Eesti Noorteühenduste Liidu Noorte Osaluse Fond ootab esitama projekte, mis keskenduvad noorte osalusele ning kaasamisele kohalikes otsustes.
Toetust saavad taotleda õpilasesindused, kohalikud ja maakondlikud osaluskogud, ning kohalikud omavalitsused.
Toetust saab taotleda ühele projektile aastas ja toetuse saamiseks peab taotlus vastama vähemalt 70% hindamiskriteeriumitest.
Toetuse kogusumma on kuni 2000€ ühes taotluses.
Taotluste esitamise tähtaeg on 14.09.2025 kell 23.59.
Lisainfo: Noorte osaluse fond

Teadusteemaline lauamängukonkurss noortele
2025-09-15
Tartu Ülikooli teaduskool koostöös Apollo Kauplused OÜ-ga kutsub üldhariduskoolide 1.–12. klasside õpilasi ja kuni 19-aastaseid kutseõppe noori osalema omaloomingulise lauamängu konkursil, mille eesmärk on kutsuda noori üles teadust populariseerima.
Osalejatel tuleb luua teaduse teemaline, hariv ja kaasahaarav lauamäng, mis tutvustab teadust mängulises vormis.

Mäng peab olema eesti keeles ja autori enda looming.
Konkursiga saab lähemalt tutvuda siin.
Konkurss kestab 15. septembrini 2025. Konkursi tulemused kuulutatakse välja 05.11.2025 konverentsil „Talendid tuleviku teenistuses“ TÜ raamatukogus.

Parimatele on ette nähtud auhinnad.

Allikas: teaduskool.ut.ee/et/sisu/teaduskool-60-lauamangu-konkurss

Veebiseminar "Projektijuhtimise alused"
2025-09-18 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejatele vajalikud baasteadmised ja osaoskused projektijuhtimise põhimõtete, projektijuhtimise protsessi, projekti planeerimise ning projektijuhtimise parimate tavade kohta kasutades selleks sobivaid tööriistu ja meetodeid.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Anneli Ohvril
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-projektijuhtimise-alused-18-09-2025

Solidaarsusprojektide koolitus noortele ja nende mentoritele
2025-09-20 10:00 - 17:00 | Tallinna Ülikool
Haridus- ja Noorteameti Erasmus+ ja Euroopa Solidaarsuskorpuse Agentuur kutsub 20. septembril 2025 osalema solidaarsusprojektide rahastusvõimaluste teemalisele koolituspäevale, mis toimub Tallinna Ülikooli ruumides aadressil Narva mnt 25, 10120 Tallinn.
Koolituse raames:

saad ülevaate solidaarsusprojektide olulistest põhimõtetest
kuuled inspiratsiooniks näiteid ja lugusid tehtud projektidest
alustad oma enda projektiidee veeretamist ja saad agentuurilt kohest tagasisidet
valmistud 1.10 taotlustähtajaks nii projekti sisu kui tehnilise poole pealt

Osalema on oodatud:

18-30 aastased noored, kes on valmis mõnda projekti lähiajal käivitama
noortega töötavad spetsialistid, kes sooviksid võtta projekti meeskonna mentori rolli

Esialgne päevakava:

10.00 Kogunemine ja tervituskohv
12.30 Lõunasöök
15.00 Paus
17.00 Lõpetame

Registreeruda saab kuni 14. september 2025 siin.
Lisainfo: Karin Öövelilt karin.oovel@harno.ee või tel 55919229.

Liitu Euroopa noorte ajakirjanike grupiga 2026. aastaks
2025-09-22 | Veebis
🌍 Liitu Euroopa Noorte Ajakirjanike Grupiga 2026! ✍️🎥🎙️
Kas oled uudishimulik, loov ja tahad noorte häält kuuldavaks teha? Euroopa Noorteportaal otsib noori ajakirjanikke, kes räägiksid lugusid, mis peegeldavad tänapäeva noorte elu, huve ja väljakutseid. See on suurepärane võimalus neile, kes tunnevad kirge kirjutamise, videote loomise või taskuhäälingu vastu.
Grupi liikmena saad:✨ avaldada oma lood Euroopa Noorteportaalis ja teistes kanalites,✨ arendada oma ajakirjanduslikke ja digitaalseid oskusi,✨ teha koostööd noortega üle kogu Euroopa,✨ anda panuse, et noorte hääl jõuaks laiema publikuni.
Kui vastasid jaatavalt küsimusele “Kas tahan oma loominguga laiemalt mõju avaldada?”, siis see võimalus on just sulle!
Kes saavad kandideerida?

Oled 18–30 aastat vana (pead olema vähemalt 18-aastane 1. veebruariks 2026).
Elad ühes 36-st Eurodesk riigist (EL-i riigid, Island, Liechtenstein, Põhja-Makedoonia, Norra, Serbia, Türgi, Ukraina, Gruusia ja Šveits).
Oled valmis panustama ühe aasta jooksul (2026. aasta lõpuni).
Sul on võimalus reisida 1–3 korda selle perioodi jooksul.
Oled valmis osalema: 1) füüsilistel kohtumistel Brüsselis 2026. aasta veebruari keskel ja augusti lõpus-septembri alguses; 2) igakuistes online toimetuskoosolekutes ja koolitustes.
Oskad kirjutada ja suhelda inglise keeles.
Oled nõus avaldama vähemalt 3 sisu tükki kuus kas individuaalselt või koostöös teiste noorte ajakirjanikega.

Kuidas kandideerida?

Palun loe enne kandideerimist hoolikalt läbi abikõlblikkuse tingimused.
Täida avalduse vorm ja esita: 1) motivatsioonikiri või -video, 2) artikkel.

Kandideerimise tähtaeg on 22.09.2025 kell 23:59.
👉 Vaata lähemalt: euroopanoored.eu
🎬 Tutvustav video: 30 questions with the Young Journalists – YouTube

Veebiseminar "Aja juhtimine"
2025-09-25 10:00 - 15:30 | Veebis
Osalema on oodatud 15-29aastased noored.
Seminari eesmärk on õpetada osalejatel paremini hallata oma aega ja suurendada enda tõhusust analüüsides enda ajakasutust ja ajaraiskajaid ning kasutades erinevaid abivahendeid ja tööriistu aja paremaks planeerimiseks, prioriteetide seadmiseks ja õigete valikute tegemiseks, et saavutada eesmärke ning luua paremaid tulemusi.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jakob Gill
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-aja-juhtimine-25-09-2025

Noorte Tantsu Foorum 2025
2025-09-27 | Tallinn
Noori vanuses 12–20 oodatakse 27.09.2025 Tallinasse sündmusele “Noorte Tantsu Foorum 2025” arutlema tantsijakarjääri võimaluste ja väljakutsete üle.
Laval jagavad kogemusi Eleryn Tiit ja Kristel Aaslaid, avalikkuse ees olemisest räägib Laura Rannaväli ning vestluspaneelis astuvad üles Allar Valge, Triinu Upkin, Kristi Aksiim ja Mark Monak. Päeva lõpetavad EMTA magistrantide tantsutöötoad ja ENTÜ aastapäeva tähistamine.
Tule ja saa osa aruteludest, kogemustest ja kohtumistest, mis annavad inspiratsiooni ja julgust teha oma teekonnal järgmisi samme!
Foorumile on vajalik eelregistreerimine!
Lisainfo: Noorte Tantsu Foorum 2025

Eurodeski "Time To Move" kampaania
2025-10-01 - 2025-10-31
Oktoobris toimub noorte mobiilsusvõimalusi tutvustav Eurodeski kampaania “Time to Move”.
Kampaania raames leiab üle Euroopa aset ligi tuhat nii füüsilist kui veebipõhist tegevust, mille kohta saab täpsemat infot kampaania veebilehelt.
Lisainfo: Time to Move – Discover ways to experience Europe

Erasmus+ ja ESK taotlusvooru tähtaeg: noortevahetus, osalusprojekt, solidaarsusprojekt
2025-10-01 13:00 | Veebis
Kas teadsid, et noored saavad taotleda oma projektidele rahastust? Selleks pakub võimalust Erasmus+ ja Euroopa Solidaarsuskorpuse Agentuur. Käesolevast artiklist leiad kasuliku infot projektitüüpide ja taotlusvõimaluste kohta.

Erasmus+ ja Euroopa Solidaarsuskorpuse taotlusvooru on võimalus esitada:

Erasmus+ noortevahetus (rahvusvaheline tegevus),
Erasmus+ osalusprojekt (kohalik või rahvusvaheline tegevus),
Euroopa Solidaarsuskorpuse solidaarsusprojekt (kohalik tegevus).

❗❗❗ Taotluste esitamise tähtaeg: 01.10.2025 kell 13.00 on taotlustähtaeg Erasmus+ osalusprojektidele (noored vanuses 13-30a), Erasmus+ noortevahetused (noored vanuses 13-30a) ja ESK solidaarsusprojektidele (noored vanuses 18-30a).

Loe lisaks Teeviit portaalist “Kuidas kirjutada projekti ja kuhu see esitada?”

Uuring festivalidel ja ööselus osalejatele
2025-10-03 | Veebis
Tervise Arengu Instituut (TAI) kutsub vähemalt 18-aastaseid noori ja täiskasvanuid vastama küsitlusele, et paremini mõista ööelu kogemusi, hoiakuid ja tervisekäitumist.
Uuring aitab välja selgitada, miks inimesed ööelus osalevad, millised on nende harjumused ning kuidas nähakse alkoholi, tubaka ja muude uimastite tarvitamist. Tulemusi kasutatakse selleks, et muuta ööelu turvalisemaks – näiteks parandada tasuta vee kättesaadavust või tõsta teadlikkust riskidest.
Küsitlus on anonüümne ja vabatahtlik. Vastata saab kuni 3. oktoobrini 2025:👉 Eesti keeles👉 Vene keeles
Allikas: TAI uudis “TAI kutsub ööelus ja festivalidel osalevaid inimesi uuringusse“

Veebiseminar "Suhtlemis- ja koostööoskused"
2025-10-09 10:00 - 15:30 | Veebis
Seminari eesmärk on arendada osalejate oskust tõhusalt suhelda nii suuliselt kui ka kirjalikult ja teha efektiivselt koostööd erinevate inimestega erinevates olukordades saavutades individuaalseid ja ühiseid eesmärke.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Elina Siilbek
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-suhtlemis-ja-koostoooskused-09-10-2025

Hea Eeskuju konkurss kutsub tunnustama silmapaistvaid noori!
2025-10-12 | Veebis
Kuni 12. oktoobrini saab esitada kandidaate Hea Eeskuju tunnustuskonkursile, millega tunnustatakse noori, kes on oma vabast tahtest viinud kodukandis ellu midagi sellist, mis väärib tähelepanu ja tunnustamist.
Hea Eeskuju konkurss toimub sel aastal kaheksateistkümnendat korda. Konkursile saab esitada üldhariduskoolis õppivaid kuni 26-aastaseid noori, kes on teistele mingil viisil eeskujuks, olgu see siis kas kohaliku kogukonna tasandil või üleriigiliselt. Võimalik on esitada ka kuni 10-liikmelisi gruppe. Oluline ei ole teo suurus, vaid see, missugust mõju see teistele ühiskonna liikmetele avaldab. Hea Eeskuju konkursi eesmärgiks on näidata et noored ei ole mitte ainult meie tulevik, vaid nad loovad tulevikku juba tänasel päeval.
Möödunud aastal pälvis Hea Eeskuju tiitli Fred Hussar Eesti Maaülikoolist, kelle südameasjaks olid keskkonnateemad. Fred on olnud pühendunud Sindi noor, tema heateod ulatuvad vabatahtlikust päästjast olemisest Toidupanga abistamise ja elanike turvalisuseni. Ta on jaganud kogukonnale oma teadmisi tule- ja veeohutusest ning hädaolukordadeks valmisolekust ning teinud ka kodunõustamisi. Panuse andnud Linnu- ja loomapääste sündmustel, aerutajate turvamisel ja veeohutuse tagamisel Sindi kärestikul, liuvälja rajamisel ja ka Sindi discgolf rajale lindude pesakastide paigaldamisel.
Esitatud taotluste seast valib žürii välja 15 finalisti, kelle hulgast selgub laureaat, ning välja antakse ka tiitel “Unistuse Ellu Viimine”. Hea Eeskuju tiitli pälviv noor saab konkursi peatoetajalt Alexelalt preemiaks 1500 eurot. Konkursi finaliste tänatakse Laheda Koolipäeva noortekonverentsil toimuval tänugalal 6. novembril. Oma kandidaadi saab esitada aadressil heaeeskuju.ee. Esitajaks võib olla nii eraisik kui ka asutus.
Lisainfo:
www.heaeeskuju.ee
Kristen Rulli
Hea Eeskuju 2025 projektijuht
E-mail: kristen@lahekoolipaev.ee

Õpilasleiutajate riiklik konkurss
2025-10-15 | Veebis
Kas Sul on valmis mõni projekt või idee, mis võiks muuta meie igapäevaelu lihtsamaks või sootuks midagi täiesti omanäolist?

Õpilasleiutajate riiklik konkurss on juba täies hoos ning kuni 15. oktoobrini saab konkursile esitada enda lennukaid ideid, leides lahendusi igapäevaprobleemidele.

Osalema on oodatud 6–19-aastased noored ning esitada saab juba valminud loov- ja praktilisitöid või õpililasfirma projekte.

Parimate leiutajate vahel läheb jagamisele 32 550 euro suurune riiklik auhinnafond, eripreemiad koostööpartneritelt ning võimalus esindada Eestit USA-s Arizona osariigis toimuval maailma suurimal õpilaste teadusvõistlusel Regeneron ISEF.

Loe lähemalt konkursi kohta Eesti Teadusagentuuri kodulehelt https://etag.ee/tege…/konkursid/opilasleiutajate-konkurss/

Time To Move veebiseminar: avasta oma võimalused Euroopas
2025-10-16 16:00 - 17:00 | Zoom
Kas tahad teada, kuidas osaleda rahvusvahelistes noorteprogrammides või õppida, töötada ja vabatahtlikuna Euroopas?
Kui jah, siis tule osalema Eurodeski Time to Move veebiseminarile Zoomis, kus saad vastused oma küsimustele ja õpid kasutama Eurodeski tööriista Opportunity Finder.
🗓 16. oktoober 2025, kell 16:00📍 Veebis (inglise keeles)⏱ Kestus: 60 minutit
💻 Registreeru siin: Zoomi registreerimine

Elektroonikavaldkonna noortefestival Positron
2025-10-17 - 2025-10-18 | Unibet Arena (Tallinn)
17.-18. oktoober 2025 on noored oodatud elektrivaldkonna noortefestival Positron, mis toimub Tallinnas Unibet Arenal.
Festival annab ülevaate elektri- ja energeetikavaldkonnas tegutsevatest ettevõtetest, innovaatilistest projektidest ja karjäärivalikutest – kõike läbi mitmekülgse meelelahutuse, mis pakub põnevust igale huvilisele, erinevas raskusastmes.
Lisainfo: Positron – Elektrivaldkonna Noortefestival

Tasuta teaduslaager põhikooli õpilastele
2025-10-21 - 2025-10-22 | Tallinn
Eesti Teadusagentuur kutsub 6.-9. klasside õpilasi kandideerima teaduslaagrisse “Loo tulevik täna”, mis toimub 21.-22. oktoobril 2025 Tallinnas Energia Avastuskeskuses.
👉 Programmis on töötoad (robootika, programmeerimine, droonid, mehaanika), kohtumised ettevõtetega (Starship, Solaride, Magnetic Group jt), inseneeriamatk ja minihäkaton auhindadega.
👉 Väljastpoolt Tallinna saabuvatele osalejatele tagatakse vajadusel tasuta majutus Kalev Spa hotellis 20.-22.10.2025 ja sõidukulude kompenseerimine.
👉 Osalejatele on laager tasuta – sisaldab ka toitlustust, vajadusel majutust ja sõidukulusid.👉 Kohti on vaid 50!
📝 Kandideeri hiljemalt 30.09.2025 siin: KANDIDEERIMISVORM
Pilt Unsplash+

Noortekonverents "Nutikas digis, tugev suhtluses"
2025-10-22 11:00 - 15:30 | Veebis
Kool annab sulle suurepärased teadmised ja oskused. Meie pakume lisaks tööriistu, mis aitavad sul nii õpingutes kui edaspidi tööelus paremini hakkama saada. Konverents „Nutikas digis, tugev suhtluses“ toob sinuni oskused ja teadmised, mis on tänapäeva karjäärimaailmas rohkem kui lihtsalt “boonus” – need on vajalikud ellujäämistööriistad. Saad teada, kuidas saada hakkama digimaailmas, teha koostööd “päris” inimestega ja tulla toime ka siis, kui elus tuleb ette keerulisemaid hetki. Digioskused annavad kiiruse, sotsiaalsed oskused viivad kaugemale.
Miks tulla?

Avastad, kuidas AI ja nutikad digivahendid aitavad sul juba täna õppida targemalt ja töötada tulevikus nutikamalt.
Õpid sotsiaalseid oskusi, mida vajab igaüks, kes tahab töötada inimestega (ja peaaegu kõik tööd ongi inimestega seotud).
Kohtud noortega, kellega sul on palju ühist ja kuuled esinejaid, kelle lood on päriselust, mitte õpikutarkus.

Mis on sinu tööriistakohvris pärast konverentsi?

AI nipid ja digitööriistad, mida saad kohe kasutama hakata nii koolis kui hiljem oma tööelus.
Arusaam, kuidas midagi uut luua või olemasolevat paremaks teha. Usu meid, innovatsioon ei sünni ainult idufirmades.
Oskus ennast selgelt väljendada. Selliselt, et sind kuulatakse rõõmuga nii klassiruumis, tööintervjuul kui esinedes.
Eneseteadlikkus ja empaatia – oskus mõista ennast ja teisi, mis on väärtus igas suhtluses ja tugevus igal töökohal.

Kui tahad tulevikus teha midagi päriselt ägedat ja vajad selleks tõhusaid tööriistu, siis tule osalema!
Lisainfo esinejate ja teemade kohta leiad Minukarjäär.ee sündmuse lehel. Konverentsi saad jälgida ka otseülekandes.

Meediapäev noortele Sakala Keskuses
2025-10-23 | Sakala Keskus (Viljandi)
16-26-aastaseid noori oodatakse osalema meediapädevale, mis toimub Viljandis linnas Sakala Keskuses.
Meediapädeval saab proovida kätt filmimises, esinemises ja monteerimises. Päev täis töötube, praktilisi kogemusi ja inspireerivaid kõnesid.
Sündmuse eesmärk on anda noortele julgus ja oskused teha oma esimesi videoid ja telesaateid. Kohal on sisulooja ja mentorid, kellelt saab nii praktilisi nippe kui ka innustust oma ideede elluviimiseks.
Osalemine on tasuta, vajalik on registreerimine SIIN.

Veebiseminar "Roheoskused"
2025-10-23 10:00 - 15:30 | Veebis
Osalema on oodatud 15-29aastased noored.
Seminari eesmärk on suurendada osalejate teadlikkust ja teadmisi keskkonnaalastes probleemidest ja väljakutsetest ja nende mõjust ühiskonnale ja majandusele, sh ringmajandusest ning pakkuda praktilisi lahendusi, kuidas vähendada negatiivset keskkonnamõju, valida keskkonnasõbralike alternatiive ja tuvastada rohepesu.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Anneli Ohvril
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-roheoskused-23-10-2025

Veebiloeng noortele "Õppima välismaale"
2025-10-29 15:00 - 16:00 | Veebis
Veebiloengus selgitame, kellele on õpiränne mõeldud, miks see on kasulik ja millised takistused võivad ette tulla:

räägime erinevatest viisidest väliskogemuse saamiseks nii piiri taga kui siinsamas Eestis;
arutame, miks üldse välismaale minna ja kuidas tegeleda riskidega;
juhendame infoallikate kasutamist, et leida rohkem infot välismaal õppimise või töötamise kohta.

Oodatavad tulemused
Loengus osalenu mõistab õpirände eeliseid ja riske; oskab leida vajalikku infot; teab, kuidas ennast õpirändeks ette valmistada ja kelle poole küsimustega pöörduda.
Telli meeldetuletus: https://minukarjaar.ee/et/sundmused/oppima-valismaale
Otseülekanne toimub samal lehel.

Noorte keelemängude konkurss „Keelelahing"
2025-10-31 | Veebis
Kas oled valmis oma ideed mänguks vormima?
Keelelahing on Eesti Keele Instituudi korraldatav konkurss, mis kutsub 8.–12. klassi noori looma mänge keele õppimiseks. See võib olla äge digimäng, lahe lauamäng või midagi täiesti uut – fantaasial pole piire!
Mis ees ootab?

31. oktoober 2025 – esita oma ideekavand.
6. november 2025 – tule inspiratsioonipäevale, kus ootavad töötoad, mentorid ja loovus.
nov–märts – arenda oma ideest päris prototüüp.
2. märts 2026 – saada valmis prototüübi kirjeldus ja videoklipp.
26. märts 2026 – finaalmess ja suur auhinnajagamine!

Miks tulla mängu?

Saad oma ideed päriselt ellu viia.
Saad siduda mängu loomise ka näiteks oma õpilasfirma, loovtöö või praktilise tööga.
Õpid mängude loomisest ja töötad koos ägedate mentoritega.
Tutvud teiste loovate noortega üle Eesti.
Ja mis kõige tähtsam – parimad mängud saavad auhinnatud!

👉 Loe rohkem ja registreeru: https://eki.ee/keelelahing/

Disainikonkurss "Friendship across Europe"
2025-10-31 | Veebis
Lase oma loovusel särada ja osale Eurodeski Time to Move kampaania disainikonkursil ning võida auhindu!
Disainikonkursi teema on “Friendship across Europe” ja sellel on kolm kategooriat:

koomiksid (comic),
AI kunstnikud (AI artists),
mitte-AI kunstnikud (non-AI artistst).

Kuidas osaleda?

Loo oma konkursitöö endale sobivad kategoorias.
Esita see hiljemalt 31.10.2025.
Lase oma sõpradel oma töö poolt hääletada!

Konkursi võitjatele on välja pandud põnevad auhinnad nagu Polaroid kaamera, graafiline tahvelarvuti, rongipass ja palju muud.
Kolme finalisti töid kasutatakse 2027. aasta Time To Move kampaania meenetel.
Tööde esitamine ja täpsemad tingimused leiad siit (inglise keeles).

Veebiseminar "Loov ja kriitiline mõtlemine"
2025-10-31 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejate loovat ja kriitilist mõtlemist ning aidata neil rakendada neid oskusi igapäevaelus ja tööalases tegevuses probleemide lahendamisel kasutades erinevaid loova ja kriitilise mõtlemise tehnikaid.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Indrek Maripuu
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-loov-ja-kriitiline-motlemine-31-10-2025

Veebiloeng "Sinu esimene investeering - pensionisambad"
2025-11-06 08:00 - 17:00 | Veebis
Alustasid või oled alustamas tööeluga? Pension on küll kaugel, kuid targad valikuid tulevikuks tuleb teha juba praegu!

Sotsiaalministeerium kutsub noori 11.11.2025 kell 18.00 osalema veebiloengus “Sinu esimene investeering – pensionisambad”.

Registreerumine:

loeng eesti keeles https://forms.office.com/e/Lerq1P1cZR
loeng venekeeles https://forms.office.com/e/GuJ1aAUCLa?origin=lprLink

Teemad, millele keskendutakse:

kuidas noorest saab tööle minnes automaatselt investor,
kuidas II sammas toimib ja miks see pole „lihtsalt mingi pension“ vaid reaalne investeering,
miks pole pension midagi kauget ja igavat, millele noor mõtlema ei pea,
miks on oluline tulevikule mõelda juba täna,
milline on aja mõju raha kogumisele,
millal ja miks tasub kaaluda III sammast,
kuidas isegi väikese sissetuleku puhul pensioniks kogumine tasub end ära.

Noorte digimaailma häkaton 7.-12. klasside õpilastele
2025-11-07 12:00 - 17:00 | Telia peakontor (Tallinn)
Lastekaitse Liit, Telia ja Tartu Ülikooli ühiskonnateaduste instituut kutsuvad 7.-12. klasside õpilasi osalema digimaailma häkatonile Tallinnas Telia peakontoris 7. novembril 2025.
Häkatonile on oodatud kuni 5-liikmelised tiimid koos õpetajaga. Osalevate noorte ülesanne on välja töötada praktiline lahendus eakaaslate harimiseks digiturvalisuse teemadel. Võitja meeskonna igat liiget premeeritakse 100€ Apollo kinkekaardiga.
Miks osaleda?

Õpilased saavad häkatoni formaadis lõbusate ja õpetlike tegevuste väljatöötamise kogemuse, mis arendab nii probleemide lahendamise kui ka meeskonnatöö oskusi.
Häkatonil sündinud ideed jõuavad 2026. aasta veebruaris veebilehe targaltinternetis.ee Turvalise Interneti Päeva kampaaniasse, mida levitatakse ka Telia ja Tartu Ülikooli kanalites, andes Teie õpilaste panusele laia kõlapinna.
Häkatoni teemadeks on tehisintellekti eksitavad vastused, populaarsete sotsiaalmeediaplatvormide privaatsustingimuste keerukus ja tundmatute inimestega suhtlemine veebis. Õpetlike tegevuste loomiseks moodustatakse 5-liikmelised tiimid, keda toetavad Lastekaitse Liidu lapse õiguste saadikud. Osalejatele pakutakse tasuta lõunasööki ja snäkke.
Õpilaste häkatoni ajal toimub paralleelselt 2-tunnine tehisintellekti koolitus õpetajatele, mida viib läbi Tartu Ülikooli meediapädevuse spetsialist Inger Klesment. Koolitus annab praktilisi oskusi ja ideid TI kasutamiseks õppetöös.

Lisainfo ja registreerimine: https://forms.gle/ZX5e1NVtjhsY6Cmf6

Üle-eestiline noorsootöö nädal
2025-11-10 - 2025-11-16 | Üle-eestiline
Haridus- ja Noorteamet (Harno) kutsub kõiki tähistama üle-eestilist noorsootöö nädalat 10.–16. novembrini 2025. Juba 15. korda toimuva nädala teema on tänavu „Seal, kus võimalused sünnivad“ – sest just noorsootöö kaudu saavad alguse paljud ideed, oskused ja sõprused, mis kannavad edasi kogu elu.
Nädala jooksul saavad noorsootöö- ja haridusasutused märkida oma korraldatavaid tegevusi tavapäraselt noorsootoonadal.ee veebilehel asuvasse kalendrisse. Samuti korraldab Harno mitmeid tegevusi, muuhulgas Teeviit LIVE ja liikumisüleskutse koostöös Daniel Viinalassi ning tantsukooliga Tantsugeen. Tegevustes osalejate vahel läheb loosi mitmeid väärtuslikke auhindu.

Haridus- ja Noorteameti tegevused noorsootöö nädala raames:

✔️Sotsiaalmeediakampaania „Minu võimaluste hetk“ kutsub oma lugusid jagama
Kõigil on oma hetk, mil midagi muutus – sa julgesid, proovisid, õppisid või lihtsalt avastasid midagi uut läbi noorsootöö, huvihariduse või noorteprojekti.
Postita sotsiaalmeediasse pilt, video või lühike tekst ja lisa kindlasti teemaviide #minuvõimalus ja #noorsootöönädal2025 .Lisainfo noorsootöö nädala veebis siin.

✔️Üleskutse: „Üks päev, üks uus võimalus“ ehk uksed ja tegevused lahti
Harno kutsub noortekeskusi, huvikoole ja noorsootöö organisatsioone noorsootöö nädala vältel oma uksi ja tegevusi avama. Tegemist võib olla asutuse tegevusi tutvustava sündmusega või hoopiski avatud töötoaga.
Märgi avatud tegevus ka noorsootöö nädala sündmuse kalendrisse ja suurenda peaauhinna võitmise võiduvõimalust! Lisainfo noorsootöö nädala veebis siin.

✔️10.–30.11 Digitaalne tunnustustahvel kutsub kiitusi lisama
Kes on see inimene, kes on sind toetanud, suunanud või lihtsalt märganud? Tänu väljendamiseks lisa oma sõnum digitaalsel tunnustustahvlil – see on ühisloome sein, kuhu koguneb päriselt nähtav hoolimine. Lihtsad veebivormid ja kogu info on leitav noorsootöö nädala veebilehelt.Tänusõnumeid saab jätta kuni 30.11.2025 kahel eraldi tahvlil:
1. täiskasvanult täiskasvanule – tunnustades kolleegi või koostööpartnerit, välja loositakse 6 noorsootöö sõnumiga pusa. Vaata siia!
2. noortelt spetsialistidele – noorte tänusõnumid neile, kes nende teekonda on toetanud, t, välja loositakse elektriline tõukeratas. Vaata siia!

✔️10.-17.11 Tantsuline üleskutse „Rütm minu sees“ jagab liikumisrõõmu
Tantsulise üleskutse näol on tegemist lihtsa liikumiskavaga, mida saavad järgi teha ja õppida kõik huvilised olenemata tantsuoskusest. Kava on valminud koostöös tantsukooliga Tantsugeen ning Daniel Levi Viinalassiga ja muusika pärineb tüdrukutebändi BLIX loost “Võimatu”.
Kutsume kõiki noori ja noorsootöötajaid jagama oma liikumisrõõmu hiljemalt 16.11.2025 ning lisama salvetatud video sotsiaalmeediasse viitega #rütmminusees ja #noorsootöönädal2025, sest ainult nii on võimalus end näha kokkuvõtvas klipis.
Lisainfo noorsootöö nädala veebis siin.

✔️13.11 kell 15.00 Teeviit LIVE „Seal, kus võimalused sünnivad“
Otseülekanne, mis toob kokku noored ja noorsootöötajad, et rääkida sellest, mida noorsootöö tegelikult tähendab. LIVE-s jagatakse päris lugusid, mõtestatakse noorsootöö mõju ning tunnustatakse neid, kes kuulavad, märkavad ja inspireerivad. Otseülekande ajal saab esinejatele küsimusi esitada, kõigi küsimuste esitajate vahel loosime välja kinkekaarte. Liitu otseülekandega ja saa osa ühisest arutelust! Lisainfo aadressil www.teeviit.ee/live2025.

Esinejad:

Daniel Viinalass, moderaator ja muusik
Maarja-Liisa Lepsalu, Aasta Noorsootöötaja 2024
Asso Viiding, Eesti Noorsootöötajate Kogu juhatuse liige
Liis Velsker, tervisliku eluviisi eestkõneleja
Karl-Sten Kõrgmaa, noor aktivist

✔️Lisa oma sündmus kalendrisse, et noor saaks osaleda ja terve Eesti oleks informeeritud!
Kutsume kõiki üles oma sündmusi lisama kaardirakendusse, et oleks lihtne näha, kus, millal ja mis toimub. Leiad selle siit: https://noorsootoonadal.ee/. Kõik sündmuste korraldajad osalevad ka loosimises.

Hoia silm peal Harno ja Teeviit kanalitel:

Harno Facebook
Harno Instagram
Harno LinkedIn
Teeviit Facebook
Teeviit Instagram
Teeviit TikTok

Lisainfo: noorsootoonadal@harno.ee

Ava oma asutuse uksed või tegevus kogukonnale ja tutvusta noorsootöö olemust
2025-11-10 - 2025-11-16
Algatus “Üks päev, üks uus võimalus” kutsub noortekeskusi, huvikoole ja noorsootöö organisatsioone nädala raames oma tegevusi kogukonnale tutvustama.

Algatuse eesmärk on suurendada teadlikkust noorsootöötaja tööst ja noorsootöö tegevuste olulisusest noorte hoiakute, oskuste ning teadmiste kujundamisel.
Tegemist võib olla asutuse tegevusi tutvustava sündmusega või hoopiski avatud töötoaga, mis tutvustab noortele pakutavaid võimalusi, nagu näiteks huviringid või projektid.
Märgi avatud tegevus või lahtiste uste päev ka noorsootöö nädala sündmuse kaardirakendusel ja osaled auhindade loosimises. Vaata lisainfot noorsootoonadal.ee/#syndmused.

Üle-eestiline noorsootöö nädal toimub tänavu 15. korda ja seda korraldab Haridus- ja Noorteamet. Lisainfo noorsootoonadal@harno.ee.

#rütmminusees: Daniel Levi ja TantsuGeen kutsuvad sel nädalal tantsima
2025-11-10 - 2025-11-16 | Sotsiaalmeedia
Noorsootöö nädala raames toimuv tantsuline üleskutse “Rütm minu sees” kutsub video järgi kaasa tantsima ja oma videot sotsiaalmeedias jagama. Kuni 16.11.2025 sotsiaalmeediasse jagatud videotest valmib kokkuvõttev klipp novembri lõpuks.
Tantsulise üleskutse näol on tegemist lihtsa liikumiskavaga, mida saavad järgi teha ja õppida kõik huvilised olenemata tantsuoskusest. Kava on valminud koostöös tantsukooliga Tantsugeen ning Daniel Levi Viinalassiga ja muusika pärineb tüdrukutebändi BLIX loost “Võimatu”.
Kutsume kõiki noori ja noorsootöötajaid jagama oma liikumisrõõmu hiljemalt 16.11.2025 ning lisama salvetatud video sotsiaalmeediasse viitega #rütmminusees ja #noorsootöönädal2025, sest ainult nii on võimalus end näha kokkuvõtvas klipis.
🎵 Muusika saab tantsimiseks alla laadida Dropboxist siit.
🕺Õpetusvideot näeb Youtubest siin.
